Príloha č. 2 
k nariadeniu vlády  č. ..../2004 Z. z.

ZOZNAM  PRÁC A PRACOVÍSK SPOJENÝCH SO ŠPECIFICKÝM RIZIKOM PRE TEHOTNÉ ŽENY, MATKY DO KONCA DEVIATEHO MESIACA PO PôRODE A  DOJČIACE ŽENY

       Práce a pracoviská  so škodlivými

1.    fyzikálnymi  faktormi  a vplyvmi, ktoré  môžu  spôsobiť  poškodenie  plodu   alebo 
        narušiť uchytenie placenty alebo jej časti najmä práce

1.1.	s nárazmi, otrasmi alebo pohybmi
a)	spojené s tlakom na brucho a podbrušie spôsobeným, či už pracovným zariadením,                   opracovávanými predmetmi alebo v dôsledku nevhodne riešeného pracovného                   miesta,
b)	pri ktorých dochádza k prenosom nárazov na horné končatiny, napríklad práca s ručnými pneumatickými nástrojmi,
c)	pri ktorých dochádza k prenosu vibrácií  na ruky, pri ktorom sú prekračované najvyššie prípustné hodnoty      vibrácií v závislosti od časového vystavenia, ustanovené osobitným predpisom1),
d)	s prenosom vibrácií pôsobiacich celkovo alebo miestne, pri ktorých sú prekročené najvyššie prípustné hodnoty  ustanovené osobitným predpisom1)  pre tehotné ženy znížené o 10 dB,

1.2.	 pri manipulácii s nákladmi spojené s rizikami, najmä v bedernej oblasti chrbtice
a)	pri preprave bremien pomocou jednoduchých bezmotorových pojazdných prostriedkov, pri  ktorých  musí  byť sila vynaložená v ťahu väčšia ako 50 N a sila v tlaku väčšia ako 100 N,
b)	spojené so zdvíhaním, prenášaním a ukladaním bremien, pri ktorých sú prekračované smerné hmotnostné hodnoty2),
c)	s prevažujúcou dynamickou zložkou svalovej práce, pri ktorých je celozmenový   pracovný  energetický  výdaj väčší ako 4 MJ, 

1.3.	 na pracoviskách s hlukom, 
kde sú prekračované najvyššie prípustné hodnoty hluku pre fyzickú prácu, ustanovené   osobitným predpisom1), 

1.4.	 s ionizujúcim  žiarením
pri činnostiach vedúcich k ožiareniu ionizujúcim žiarením mimo kontrolovaných pásiem pracovísk so zdrojmi ionizujúceho žiarenia, ak dávka na plod počas celého tehotenstva neprekročí 1 mSv,

1.5.	 s neionizujúcim žiarením,
kde sú prekročené najvyššie prípustné hodnoty elektromagnetického žiarenia a elektromagnetických polí o frekvenciách 3000 GHz a nižších, ustanovených osobitným predpisom pre obyvateľstvo3),

1.6.	 na pracoviskách s nadmernou záťažou chladom alebo teplom  
a)	kde je teplota vzduchu udržiavaná po dobu viac ako 4 hodiny na hodnote  4C a nižšej alebo kde sú vykonávané práce v súhrne za zmenu dlhšie ako 1 hodina  pri teplotách pod  -5C. Práca v uvedenom povolenom časovom rozsahu musí byť kompenzovaná účinnými ochrannými opatreniami na zabezpečenie fyziologickej termoregulácie tehotnej ženy, najmä vhodným pracovným oblečením, primeraným temperovaním priechodných a odpočinkových priestorov, v prípade potreby zabezpečením teplých nápojov a stravy,
b)	kde časovo-vážená celozmenová priemerná výsledná teplota guľového  teplomeru prevyšuje 28C,
c)	s významnými zdrojmi sálavého tepla na zamestnanca, kde nemožno technickými opatreniami znížiť sálanie tak, aby nebolo príčinou nadmernej tepelnej záťaže a porúch termoregulácie a aby pôsobenie sálavého tepla na hlavu neprekračovalo 150 W/m2,
d)	s mimoriadnymi nárokmi na termoreguláciu v dôsledku striedania veľkých  teplotných rozdielov v intervaloch kratších ako 30 minút, ako aj pri súčasne vysokej teplote a vlhkosti,  ak nie sú zabezpečené opatrenia účinne kompenzujúce negatívny vplyv uvedených faktorov, najmä vhodné pracovné oblečenie, úprava režimu práce a oddychu, pitný režim, primerané tepelno-vlhkostné podmienky v priechodných a odpočinkových priestoroch,

1.7.	 s nevhodným pohybom a držaním tela a s premiestňovaním sa v rámci pracoviska alebo mimo neho
a)	vykonávané vo fyzicky náročných a v nevhodných pracovných polohách, ako práca v hlbokom predklone, v podrepe, v kľaku,  poležiačky, vo vypätom  stoji na špičkách  nôh,  s rukami  nad hlavou a s pootočením trupu o viacej ako 60o,
b)	postojačky u tehotných žien, ak sa vykonávajú súvisle počas prevažnej časti pracovnej zmeny,
c)	vykonávané v obmedzenom pracovnom priestore, ktorý neumožňuje striedanie pracovných polôh a uvoľňovanie zaťažovaných častí podpornopohybovej sústavy  a v podmienkach, ktoré neumožňujú upraviť pracovné miesto s ohľadom na  antropometrické zmeny tela ženy v priebehu tehotenstva,

1.8.	 s psychickou záťažou
a)   pri  ktorej   nemožno   individuálne   prispôsobovať   pracovné   tempo   dané    strojovým   
      zariadením,
b)	pri ošetrovaní pacientov na uzavretých psychiatrických oddeleniach.

2.	biologickými  faktormi  najmä  práce

a)	s klasifikovanými faktormi  skupiny 2, 3 a 44),  ak je známe, že tieto faktory alebo terapeutické opatrenia potrebné vzhľadom na pôsobenie týchto faktorov ohrozujú zdravie tehotných žien a nenarodeného dieťaťa,
b)	pri výrobe liečiv a prípravkov pre humánne a veterinárne účely, pri ktorých môže preukázateľne vo významnej miere dochádzať k prenikaniu v nich obsiahnutých biologických účinných látok do organizmu.

3.   chemickými faktormi najmä práce
3.1. s  ortuťou a a jeho zlúčeninami, 
3.2. s látkami spomaľujúcimi mitózu,
3.3. s oxidom uhoľnatým,
3.4. s chemickými látkami,  ktoré sú v nebezpečnej miere absorbované cez pokožku5) a  ktoré 
       sú uvedené v osobitnom predpise6)  a označené ako R 24 a R 27,
3.5. s chemickými  látkami, ktoré 
1.	majú výrazný  alergizujúci účinok na dýchacie ústrojenstvo alebo kožu, ktoré  sú uvedené v osobitnom predpise6) a  označené ako R 42 a R 43,
2.	majú žieravý účinok na kožu, ktoré  sú uvedené v osobitnom predpise6) a  označené ako R 34, R 35,

s výnimkou  predaja nebezpečných chemických látok a nebezpečných chemických prípravkov v uzavretých  nerozbitných, originálnych baleniach.